cyanic-selkie/wikianc huggingface dataset:
ভাবী
ভাবী বলতে সাধারণত  বড় ভাইয়ের স্ত্রী কে বোঝায়। এছাড়া ভারতীয়, পাকিস্তানি এবং বাংলাদেশী পুরুষগণ তাদের বন্ধু, সহকর্মী এমনকি অপরিচিত স্ত্রীদের সম্বোধন করার জন্যও এ ভাষাটি ব্যবহার করেন। এছাড়া  যখন একই বয়সী কোনও অজানা দম্পতি নিজেকে উপস্থাপন করে তখন ভাই-ভাবী সম্পর্ক প্রাধান্য পায়। ভারতীয় সংস্কৃতিতে এ সম্পর্কটি বৌদি নামেও পরিচিত।
ভুবন মোহন পার্ক শহীদ মিনার
ভুবন মোহন পার্ক শহীদ মিনার রাজশাহী শহরের কেন্দ্রে ভুবন মোহন পার্কে অবস্থিত ভাষা আন্দোলনের স্মৃতিসৌধ। এখানে ৬৪ জন ভাষা সৈনিক এর নামফলক রয়েছে। বিভিন্ন জাতীয় দিবেসে এখানে শহীদদের সম্মানে অনুষ্ঠানের আয়োজন করা হয়।
ইতিহাস
ভুবন মোহন পার্কে অবস্থিত শহীদ মিনারটি ১৯৫৩ সালে নির্মাণ করে জাঁকজমকভাবে শহীদ দিবস উদ্‌যাপন করা হয়েছিল। রাজশাহী সিটি কর্পোরেশন ১৯৯৮ সালে শহীদ মিনারটি দুই লক্ষ টাকা ব্যয়ে সংস্কার করে ঐ সালেরই ১২ই ডিসেম্বর ভাষা সৈনিক অ্যাডভোকেট গোলাম আরিফ টিপু সংস্কারকৃত শহীদ মিনার উদ্বোধন করেন। ২০০৫ সালে রাজশাহী সিটি কর্পোরেশন এই শহীদ মিনারে ৬৪ জন ভাষা সৈনিক এর নামফলক স্থাপন করে।
উত্তর কোরিয়া–চীন সম্পর্ক
চীন-উত্তর কোরিয়া সম্পর্ক (চীনাঃ中朝关系, জংছাও গুয়ানশি; কোরিয়ানঃ조중 관계, জজুং গুয়াংগ্যে) হল পিপলস রিপাবলিক অব চায়না (পিআরসি) এবং ডেমোক্রেটিক পিপলস রিপাবলিক অব কোরিয়া (ডিপিআরকে বা উত্তর কোরিয়া) এর মধ্যকার দ্বিপাক্ষিক সম্পর্ক।
উত্তর কোরিয়ার রাজধানী পিয়ংইয়ং এ চীনের একটি দূতাবাস ও ছংজিনে একটি কনস্যুলেট জেনারেলের অধিদপ্তর রয়েছে। চীনে বেইজিং এর ছাওইয়াং জেলায় উত্তর কোরিয়ার দূতাবাস ও শেনইয়াংয়ে একটি কনস্যুলেট জেনারেল (বাণিজ্যিক দূতাবাস) অবস্থিত।
অতীতে চীন এবং উত্তর কোরিয়ার মাঝে গভীর কূটনৈতিক সম্পর্ক বজায় ছিল। যদিও, গত কয়েক বছর যাবত চীন-উত্তর কোরিয়া সম্পর্কের উল্লেখযোগ্য অবনতি ঘটেছে। চীন-উত্তর কোরিয়া সম্পর্কের এই অবনতি প্রাথমিকভাবে উত্তর কোরিয়ার বিভিন্ন কার্যক্রম, যেমন দেশটি চীনের জেলে নৌকা বাজেয়াপ্ত করা এবং আরও গুরুত্বপূর্ণ এর পারমাণবিক অস্ত্র কর্মসূচি প্রভৃতি বিষয়ে চীনের ক্রমবর্ধমান উদ্বেগের কারণে ঘটেছে।
দাউদিয় বংশধারা
দাউদিয় বংশধারা বা দাউদ গোষ্ঠী (בית דוד) বলতে হিব্রু বাইবেল, নিউ টেস্টামেন্ট এবং পরবর্তী শতাব্দীর পাঠ্যন্তরভুক্ত বনী ইসরায়েলী রাজা দাউদের গোত্রকে বোঝায়। ইহুদি ধর্ম এবং খ্রিস্টান ধর্মমতে, এটি সেই রক্তধারা যেখানে হিব্রু মসীহের পৈত্রিক বংশধারা রয়েছে। খ্রিস্টান সুসমাচার দাবি করে যে, যীশু দাউদের বংশ থেকে এসেছেন এবং তাই তিনি একজন বৈধ হিব্রু মশীহ। ম্যাথিউ এবং লুকের নিউ টেস্টামেন্টে যীশুর বংশের ব্যাপারে দুটি ভিন্ন বিবরণ পাওয়া যায় যা শেষমেশ দাউদ পর্যন্তই প্রত্যাবর্তীত হয়।
উত্তর কোরিয়া–চীন সম্পর্ক
উত্তর কোরিয়ার প্রতি চীনের জনগণের পছন্দশীল দৃষ্টিভঙ্গিরও দিনদিন অবনমন ঘটছে। ২০১৪ বিবিসি ওয়ার্ল্ড সার্ভিস পোল অনুসারে, চীনের জনগোষ্ঠীর ২০শতাংশ উত্তর কোরিয়ার প্রভাবকে ইতিবাচক দৃষ্টিভঙ্গিতে দেখে আর ৪৬শতাংশ এতে নেতিবাচক মনোভাব প্রকাশ করে।
দাউদিয় বংশধারা
ঐতিহাসিকতা
বাম|থাম্ব| [[টেল ড্যান স্টেলে, "হাউস অফ ডেভিড" এর উল্লেখসহ সাদা রঙে হাইলাইট করা হয়েছে।]]
উত্তর কোরিয়া–চীন সম্পর্ক
প্রাক ইতিহাস এবং কোরিয়ান যুদ্ধ
আরও দেখুনঃ চীন-কোরিয়া সম্পর্কের ইতিহাস
গণপ্রজাতন্ত্রী চীন এবং ডেমোক্রেটিক পিপলস রিপাবলিক অব কোরিয়া ১৯৪৯ সালের ৬ অক্টোবর পরস্পর কূটনৈতিক স্বীকৃতি বিনিময় করে।
দাউদিয় বংশধারা
বনী ইসরায়েল এবং ইয়াহুদের রাজা
ডান|থাম্ব|500x500পিক্সেল| ইস্রায়েলের রাজাদের সাথে যিহূদার রাজাদের বংশতালিকা। তানাখ অনুসারে, কেউ নির্বাচিত এবং রাজা হওয়ার পর, প্রথাগতভাবে মাথায় পবিত্র তেল ঢেলে অভিষেক করা হত। দাউদের ক্ষেত্রে, এটি নবী শামাউইল দ্বারা করা হয়েছিল।
উত্তর কোরিয়া–চীন সম্পর্ক
প্রাক ইতিহাস এবং কোরিয়ান যুদ্ধ
১৯৫০ সালের মে মাসে, কিম ইল-সুং, মাও যেদং ও চীনা নেতৃস্থানীয়দের তার যুদ্ধনীতি সম্বন্ধে অবগত করতে গোপনে বেইজিং ভ্রমণ করেন। কোরিয়ান গণসেনা অর্থাৎ পিপলস আর্মির বিপত্তির মুখে ও জাতিসংঘ কমান্ডের ৩৮নং সমান্তরালরেখা অতিক্রমণ পরবর্তী সময়ে, ১৯৫০ সালের অক্টোবরে উত্তর কোরিয়ার সমর্থনে চীন কোরিয়ান যুদ্ধে অংশ নেয়। কোরিয়ার অভ্যন্তরে জাতিসংঘ কমান্ডের বিপক্ষে চীনা গণ স্বেচ্ছাসেবী অর্থাৎ পিপলস ভলানটিয়ারস এর সদস্যদের রক্ত ঝরানো ছাড়াও চীন কোরিয়ান উদ্বাস্তু এবং শিক্ষার্থীদের অধিগ্রহণ করে আর যুদ্ধকালীন সময়ে তাদের আর্থিক সহায়তা প্রদান করে। ১৯৫৩ সালে কোরিয়ান যুদ্ধবিরতি সাক্ষরের পর সোভিয়েত ইউনিয়নের নেতৃত্বাধীন পূর্ব ব্লকের সদস্যদের সহযোগিতায় চীন উত্তর কোরিয়ার পুনর্বাসন ও অর্থনৈতিক উন্নয়নের উদ্দেশ্যে পিয়ংইয়ং এ ব্যাপক আর্থিক সহায়তা প্রদান করে।
১৯৫৬ এর আগস্ট দলবিরোধের ঘটনা
১৯৫৬ সালে, চীন এবং সোভিয়েত ইউনিয়নের সহায়তায় ইয়ান'আন উপদল নামে পরিচিত অগ্রজ চীনা-অভিমুখী ব্যক্তিত্বগণ তৃতীয় কেন্দ্রীয় কমটির দ্বিতীয় পূর্ণাঙ্গ অধিবেশনে কিম ইল-সুংকে ক্ষমতাচ্যুত করার প্রচেষ্টা চালায়। এই ঘটনা আগস্ট দলবিরোধ ঘটনা নামে পরিচিতি পায় এবং চীনের হস্তক্ষেপ এর প্রতি উত্তর কোরিয়ার ভীতির ঐতহাসিক প্রেক্ষাপট তৈরি হয়।
১৯৬০ এর পতন
১৯৬০ এর দশককে চীন-উত্তর কোরিয়া সম্পর্কের "বিতর্কিত" অধ্যায় হিসেবে চিহ্নিত করা হয়। কোরিয়ান ওয়ার্কার্স পার্টি "সংস্কৃতি বিপ্লব" এর নিন্দা জ্ঞাপন করে আর মাও যেদংকে "মানসিক বিকারগ্রস্থ একজন বয়স্ক নির্বোধ" হিসেবে অভিহিত করে। ১৯৬৬ এর অক্টোবরে গণপ্রজাতন্ত্রী চীন, পিয়ংইয়ং থেকে তার রাষ্ট্রদূত ডেকে পাঠায় এবং রেড গার্ড দংফাংহং পত্রিকায় উত্তর কোরিয়াকে "সংশোধনবাদী" বলে নিন্দা জানায়।
দাউদিয় বংশধারা
বনী ইসরায়েল এবং ইয়াহুদের রাজা
প্রাথমিকভাবে, দাউদ শুধুমাত্র ইয়াহুদা গোত্রের রাজা ছিলেন এবং ইবরান থেকে শাসন করেছিলেন, কিন্তু সাড়ে সাত বছর পর, অন্যান্য বনি ইসরায়েলীয় উপজাতি, যারা ইশ-বোশেথের মৃত্যুর পর নিজেদেরকে নেতৃত্বহীন বলে মনে করেছিল, তারাও তাকে তাদের রাজা হিসেবে মেনে নেয়।
উত্তর কোরিয়া–চীন সম্পর্ক
চীন-উত্তর কোরিয়া পারস্পরিক সাহায্য ও বন্ধুতাপূর্ণ সহায়তা চুক্তি
১৯৬১ সালে, দুই দেশের মাঝে চীন-উত্তর কোরিয়া পারস্পরিক সাহায্য ও বন্ধুতাপূর্ণ সহায়তা চুক্তি সাক্ষরিত হয়, যেখানে চীন তার মিত্রের উপর যেকোন ধরনের বাহ্যিক আক্রমণের বিরুদ্ধে যেকোন উপায়ে তাৎক্ষণিক সামরিক ও অন্যান্য সকল প্রকার সহায়তা সরবরাহের প্রতিশ্রুতি ব্যক্ত করে। পরবর্তীতে, ১৯৮১ ও ২০০১ সালে দুইবার এই চুক্তি সম্প্রসারিত করা হয়, যার মেয়াদকাল ২০২১ সাল পর্যন্ত।
দাউদিয় বংশধারা
বনী ইসরায়েল এবং ইয়াহুদের রাজা
ইসরায়েলের প্রাচীন প্রথম যুক্তরাজ্য, তৎপরবর্তী যিহূদা রাজ্যের পরবর্তী রাজাগণ উপজাতিদের উপর শাসন করার জন্য এবং সিংহাসনে তাদের অধিকার বৈধ করার জন্য নিজেদেরকে রাজা দাউদের সরাসরি বংশধর বলে দাবি করতেন।
উত্তর কোরিয়া–চীন সম্পর্ক
ঠান্ডা যুদ্ধ-পরবর্তী যুগ
২০০৯ এর ১ জানুয়ারি, চীনের শীর্ষ নেতা হু চিনতাও এবং উত্তর কোরিয়ার নেতা কিম ইল-সুং পরস্পর শুভেচ্ছা বিনিময় করেন আর দুই দেশের ৬০ বছরের কূটনৈতিক সম্পর্কের স্বরূপ হিসেবে ২০০৯ সালকে "চীন-কোরিয়ার সম্প্রীতির বছর" হিসেবে ঘোষণা করেন।
দাউদিয় বংশধারা
বনী ইসরায়েল এবং ইয়াহুদের রাজা
দাউদের পুত্র, রাজা সুলাইমানের মৃত্যুর পর বনী ইসরায়েল রাজ্যের দশটি উত্তরীয় উপজাতি দাউদীয় পরম্পরাকে প্রত্যাখ্যান করে সুলাইমানের পুত্র, রেহবিয়ামকে মেনে নিতে অস্বীকার করেছিল এবং পরিবর্তে রাজা যারবিয়ামকে বেছে নেয় এবং উত্তর ইসরায়েলীয় রাজ্য গঠন করে। এই রাজ্যটি খ্রিস্টপূর্ব ৮ম শতাব্দীতে নব্য অ-সিরিয় সাম্রাজ্য জয় করে, এবং বেশিরভাগ জনসংখ্যাকে নির্বাসিত করে এর সার্বভৌম মর্যাদা শেষ করে দেয়। ইস্রায়েলের উত্তর রাজ্যের বৃহৎ জনসংখ্যা মেসোপটেমিয়ায় স্থানান্তরিত হতে বাধ্য হয় এবং বেশিরভাগই ইতিহাস থেকে হারিয়ে যায় সেই দশটি উপজাতি। কেউ বলেন তারা দুই শতাব্দী পরে নির্বাসিত বাকি ইয়াহুদীয় জনসংখ্যার সাথে মিশে যায়, যেখানে বাকী ইসরায়েলিগণ সামেরিয়ার উঁচুভূমিতে সামেরিয়ান হিসাবে পরিচয় গ্রহণ করে।
উত্তর কোরিয়া–চীন সম্পর্ক
ঠান্ডা যুদ্ধ-পরবর্তী যুগ
২০১২ এর আগস্টে, কিম জং-উন এর খালু জাং সং-থ্যাক, বেইজিংয়ে চীনের কমিউনিস্ট পার্টির সাধারণ সম্পাদক হু চিনতাও এর সাথে সাক্ষাত করেন। সেই থেকেই ব্যাপকভাবে প্রতিবেদিত হয় যে, তাদের বৈঠককালীন সময়ে জাং, হু চিনতাও এর কাছে বড় ভাই কিম জং-নামকে কিম জং-উন এর স্থলাভিষিক্ত করতে চেয়ে অভিপ্রায় প্রকাশ করেন। এ বৈঠক কেন্দ্রীয় রাজনৈতিক ও আইন বিষয়ক কমিশনের তৎকালীন সম্পাদক, চৌ ইয়ংখাং কর্তৃক অভিযুক্ত হিসেবে রেকর্ড করা হয়, যে কিম জং-উনকে এই চক্রান্ত সম্বন্ধে অবহিত করে। ২০১৩ এর ডিসেম্বরে, বিশ্বাসঘাতকতার অভিযোগে জাংকে ফাঁসির দড়িতে ঝোলানো হয়, একই সাথে ২০১৪ এর জুলাইয়ে জনসমক্ষে চৌ-কে দুর্নীতি ও অন্যান্য অপরাধমূলক কর্মকাণ্ডের জন্য তদন্তের আওতায় আনা হয়, এবং ডিসেম্বর ২০১৪তে তাকে গ্রেফতার করা হয়। যেহেতু তারা কিমকে তার শাসনের বিরুদ্ধে করা চক্রান্ত সম্পর্কে অবহিত করতে ব্যর্থ হয়, সেই সাথে চীন তাদের বিশ্বস্ত সমঝোতাকারীর শাস্তি প্রদানের জন্য কিমের উপর অসন্তুষ্ট হয় আর এসব ঘটনাপ্রবাহকে তাই চীনের প্রতি কিম জং-উন এর অবিশ্বাসের সূচনা বলে ধরা হয়।
দাউদিয় বংশধারা
নির্বাসী রাজত্বের কাল
পরবর্তীতে রাবিনিয় কর্তৃপক্ষ নির্বাসী রাজাদের ইস্রায়েলের রাজা দাউদের বংশোদ্ভূত পরিবারের সদস্যপদ প্রদান করে। ব্যাবিলনীয় ইহুদিদের সর্বোচ্চ কর্মকর্তা ছিলেন নির্বাসীপ্রধানগণ (রিশ গালুটা, "অভিভাসী প্রধান")। যারা এই পদে অধিষ্ঠিত ছিলেন তারা পুরুষীয় দিক থেকে দাউদ গোত্রে তাদের পূর্বপুরুষ ছিল কিনা তা সন্ধান করতেন। পদধারী যারা হাখমানেশি সাম্রাজ্যের পাশাপাশি ক্লাসিক যুগে ব্যাবিলোনিয়াতে বসবাস করতেন তাদেরকে অপেক্ষমান রাজা হিসাবে গণ্য করা হত। সেদের ওলাম জুত্তা, একজন দাউদ গোত্রের সদস্য, তিনি জেরুব্বাবেল এর গদ্দিন্শীন ছিলেন। খ্রিস্টপূর্ব ৬ষ্ঠ শতাব্দীতে ইহুদি সম্প্রদায়ের একজন নেতা হিসাবে তাকে উল্লেখ করা হয়েছে, যিনি ইহুদ মেদিনাটার হাখমানেশি গভর্নর উপাধি ধারণ করেছিলেন।
খ্রিস্টীয় ব্যাখ্যা
খ্রিস্টান ব্যাখ্যায় 2 স্যামুয়েল 7-এর একটি ডেভিডিক লাইনের " ডেভিডিক চুক্তি " বিভিন্ন উপায়ে বোঝা যায়, ঐতিহ্যগতভাবে নিউ টেস্টামেন্টে যিশুর বংশের উল্লেখ করে। ডেভিডীয় লাইনের একটি খ্রিস্টান ব্যাখ্যা রেখাটিকে জোসেফের পুত্র যীশুর কাছে অবিরত হিসাবে গণনা করে, ম্যাথিউ 1 :1-16-এ সলোমনের বংশধর এবং লুক 3 :23-38-এর মাধ্যমে ডেভিডের পুত্র নাথানের বংশধরদের মধ্যে লেখা বংশতালিকা অনুসারে। মেরির লাইন।
উত্তর কোরিয়া–চীন সম্পর্ক
ঠান্ডা যুদ্ধ-পরবর্তী যুগ
২০১৬ এর মার্চে, প্রাদেশিক পত্রিকা পিপলস ডেইলির বরাতে প্রকাশিত প্রতিবেদনের মাধ্যমে চীন উত্তর কোরিয়ার নেতা কিম জং-উন এর মিসাইল কারখানা প্রদর্শনে তীব্র নিন্দা জ্ঞাপন করে আর একই প্রতিবেদনে উন্মোচিত হয় যে উত্তর কোরিয়ার রাজনীতি, কোরীয় উপদ্বীপে অস্থিতিশীল পরিস্থিতি সৃষ্টি করে এবং এটি সিরিয়ার অবস্থার সাথে তুলনীয়।
যে কারণে, ২০১৭ সালে চীনের শীর্ষ নেতা সি চিনপিং উত্তর কোরিয়ার নেতা কিম জং-উন এর সাথে সাক্ষাতে অস্বীকৃতি জানান আর তিনিই চীনের কমিউনিস্ট পার্টির একমাত্র সাধারণ সম্পাদক যিনি এই সাক্ষাতকারে অনীহা প্রকাশ করেন। এপ্রিল-মে তে উপদ্বীপ বিষয়ে যুক্তরাষ্ট্রের জড়িত হবার বিষয়টি যদিও দেশটিতে সি চিনপিং এর পরিদর্শনের আয়োজক লি সিয়াওলিনের প্রস্তুতিতে গুরুত্বপূর্ণ মাত্রা যোগ করে।
দাউদিয় বংশধারা
ইসলামিক ব্যাখ্যা
কুরআন একবার দাউদ গোত্রের কথা উল্লেখ করেছে: "হে দাউদের পরিবার, কৃতজ্ঞতার সাথে কাজ কর। আমার বান্দাগণ খুব কমই কৃতজ্ঞ।" এবং কুরআনে দাউদকে ষোল বার উল্লেখ করা হয়েছে।
উত্তর কোরিয়া–চীন সম্পর্ক
পারমাণবিক অস্ত্র কর্মসূচি
উত্তর কোরিয়ার পারমাণবিক অস্ত্র কর্মসূচি সমস্যা সমাধানের লক্ষ্যে, পিআরসি ২০০৩ সাল থেকে "ছয়-সদস্য আলোচনা" অংশগ্রহণ করে আসছে।
দাউদিয় বংশধারা
ইসলামিক ব্যাখ্যা
কিছু ইসলামিক সূত্রমতে, আরবের কিছু ইহুদি বসতি স্থাপনকারী দাউদ বংশ থেকে এসেছিল। মোহাম্মদ বাকের মাজলেসি লিপিবদ্ধ করেন: "দাউদীয় বংশের একজন ইহুদি লোক মদিনায় প্রবেশ করে এবং লোকদের গভীর দুঃখে দেখতে পায়। তিনি লোকদের জিজ্ঞাসা করলেন, 'কী হয়েছে?' কিছু লোক উত্তর দিল: নবী মুহাম্মদ ইন্তেকাল করেছেন"
উত্তর কোরিয়া–চীন সম্পর্ক
পারমাণবিক অস্ত্র কর্মসূচি
গণপ্রজাতন্ত্রী চীনের পররাষ্ট্র মন্ত্রী ইয়াং চিয়েছি বলেন, চীন "অটলভাবে" উত্তর কোরিয়া কর্তৃক অনুষ্ঠিত ২০১৩ পারমাণবিক পরীক্ষার বিরোধিতা জানায়। ২০১৩ সালের ১২ ফেব্রুয়ারিতে, ইয়াং চিয়েছি এক সাক্ষাতকারে চীনে নিযুক্ত উত্তর কোরিয়ার রাষ্ট্রদূত, জি জায় র‍্যংকে ব্যক্তিগতভাবে চীনের এই অবস্থান সম্পর্কে অবহিত করেন। ২০১৬ সালে, জানুয়ারিতে উত্তর কোরিয়া পারমাণবিক পরীক্ষা চালানোর পরপরই চীন এবং উত্তর কোরিয়া সম্পর্কের তিক্ততা অারও বৃদ্ধি পায়,চীনা মুখপাত্র হুয়া ছ্যুনইং এর বরাতে চীন তখন প্রতিক্রিয়া ব্যক্ত করে যে, "আমরা দৃঢ়ভাবে উত্তর কোরিয়াকে তার পরমাণু নিরস্ত্রীকরণের সংকল্পে প্রতিশ্রুত থাকার আহ্বান জানাই আর তাদের এমন কোন কর্ম সম্পাদন করা থেকে বিরত থাকার পরামর্শ দেই যা অবস্থার আরও অবনতি ঘটায়।" ২০১৬ এর ২৪ ফেব্রুয়ারি জাতিসংঘে যুক্তরাষ্ট্র ও চীন উত্তর কোরিয়া সরকারের বিরুদ্ধে নতুন কিছু চুক্তি আরোপ করে।
২০১৭ সম্পর্কের অবনতি
কোরিয়ার বিরুদ্ধে আরোপিত অবরোধের প্রতি চীনের সমর্থনের কারণে, বিরূপ সম্পর্ক তৈরি হয়
২০১৮
ফেব্রুয়ারি ২০১৮ তে, কোরিয়ার কেন্দ্রীয় সংবাদসংস্থা (কেসিএনএ) পুনরায় চীনের গণমাধ্যমের সমালোচনা করে। কেসিএনএ এর মতে, চীনের কেন্দ্রীয় টেলিভিশন "পৃথক বিশেষজ্ঞগণের বক্তব্যের উপর পূর্ব নির্ধারিত মন্তব্য প্রকাশ করে আয়োজনের পরিবেশ নষ্ট করে" আর গ্লোবাল টাইমস "পারমাণবিক নিরস্ত্রীকরণ প্রসঙ্গ উত্থাপনের কারণে, বাড়া ভাতে ছাই ফেলার মত ঘটনায়" ব্যাপকভাবে নিন্দিত হয়।
অর্থনৈতিক সম্পর্ক
চীনের বৈদেশিক সাহায্যের প্রায় অর্ধেকই হল উত্তর কোরিয়ার প্রতি তার আর্থিক সহায়তা।
ব্যাংকিং
২০১৩ সালের ৭মে, চীনের সর্ববৃহৎ বৈদেশিক বিনিময় ব্যাংক, 'ব্যাংক অব চায়না' এবং অন্যান্য চীনা ব্যাংক উত্তর কোরিয়ার প্রধাণ বৈদেশিক বিনিময় ব্যাংকের হিসাব বন্ধ করে দেয়।
বিনিয়োগসমূহ
২০১২ তে, চীনের হাইছাং সিইয়াং গ্রুপ কর্তৃক একটি আকরিক লোহার চূর্ণ পরিশোধনাগারে বিনিয়োগকৃত ৪৫ মিলিয়ন ডলারের প্রকল্প ব্যর্থ হয়, চীন একে "একটি দুঃস্বপ্ন" বলে অভিহিত করে। ২০১৬ সালের ২১ ফেব্রুয়ারি কোন প্রকার মিডিয়ার প্রচারণা ছাড়াই চীন নীরবে উত্তর কোরিয়ার প্রতি সব ধরনের আর্থিক সহায়তা প্রত্যাহার করে। প্রতিবেদনে প্রকাশ পায় যে, দুদেশের সরকারের মধ্যবর্তী সম্পর্ক অবনমনই হয়তো এর প্রধান কারণ।
আরও দেখুন
চীনের বৈদেশিক সম্পর্ক উত্তর কোরিয়ার বৈদেশিক সম্পর্ক
ফিরোজপুর লোকসভা কেন্দ্র
ফিরোজপুর লোকসভা কেন্দ্রহল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ১৯৫২ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত নয় এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন শিরোমণি অকালী দলের সুখবীর সিং বাদল। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর ফিরোজপুর লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্র গুলির সমন্বয়ে গঠিত হয়েছে: বর্তমানে ফিরোজপুর লোকসভা কেন্দ্রটি ৯ টি বিধানসভা যেমন-
বগল বস্তুকাম
থাম্ব| যারা মহিলাদের বগলের প্রতি আকৃষ্ট হন তাদের মধ্যে কেউ কেউ এটিকে শেভ করা পছন্দ করেন না। বগল বস্তুকাম (ম্যাশালাগ্নিয়া নামেও পরিচিত) হল এক প্রকারের পক্ষপাতিবাদ যেখানে একজন ব্যক্তি বগলের প্রতি যৌনভাবে আকৃষ্ট হন, যা অক্সিলিজম বা বগলের মিলন (এক বা উভয় বগলের সাথে যৌন কার্যকলাপ) হতে পারে।
গন্ধ
প্রাকৃতিক শরীরের গন্ধ যৌন আকর্ষণে একটি শক্তিশালী শক্তি, এবং বগলের তীব্র গন্ধের প্রতি ফোকাস করা যেতে পারে: অ্যালেক্স কমফোর্ট বিবেচনা করেছিলেন যে একজন মহিলার জন্য তার বগল শেভ করা "অজ্ঞতাপূর্ণ ধ্বংসাত্মকতা", যা একটি শক্তিশালী যৌনতার অস্ত্রকে উচ্ছেদ করা। এই বিষয়ে তিনি মার্কিন ডিওডোরেন্ট সংস্কৃতির চেয়ে বেশি যৌন সচেতনতার জন্য ফরাসিদের প্রশংসা করেছেন। থাম্ব| অন্যরা শেভ করা পছন্দ করতে পারে|199x199পিক্সেলএকজন মহিলার বগল, বগলের চুল এবং স্রাবগুলিকে তাদের নারীত্বের অপরিহার্য উপাদান হিসাবে দেখা যেতে পারে, এটি ইতিবাচকভাবে বা নেতিবাচকভাবে মূল্যবান হোক না কেন। হ্যাভলক এলিস প্রমাণ পেয়েছেন যে (একটি অ-যৌন প্রসঙ্গে) নিজের বগলের গন্ধ একটি অস্থায়ী শক্তি বর্ধক হিসাবে কাজ করতে পারে।
বগলের ঘামে পাওয়া কিছু ফেরোমোন, যেমন এন্ড্রোস্টেডিয়েনোন ২০১৩ সালের একটি গবেষণা অনুসারে বগলের গন্ধ নিলে বা চাটলে তাতে মেজাজ ভালো হতে দেখা গেছে।
ফেটিশ
যারা বগলের প্রতি হালকা ফেটিশ তারা প্রায়ই যৌন শৃঙ্গারের চলাকালীন তাদের সঙ্গীর বগল চাটে, চুম্বন করে, স্বাদ নেয়, সুড়সুড়ি দেয় এবং গন্ধ উপভোগ করে, সম্ভবত সঙ্গীদেরকে তাদের বগল পরিস্কার না করতে বা কয়েক ঘন্টা বা এমনকি কয়েক দিন পর্যন্ত ডিওডোরেন্ট না পরতে বলে।
বগল এবং যোনির সাংকেতিক সমীকরণ ফেটিশের পাশাপাশি গন্ধকেও সমর্থন করতে পারে। সিগমুন্ড ফ্রয়েড অবশ্য এই ধরনের বস্তুকামকে তখনই সমস্যাযুক্ত বলে দেখেছিলেন যখন এই ধরনের প্রস্তুতিমূলক কাজগুলি সম্পূর্ণ মিলনের চূড়ান্ত লক্ষ্য হিসাবে প্রতিস্থাপিত হয়।
সৈয়দ আহমদ উল্লাহ
বংশ
আহমদ উল্লাহর পূর্বপুরুষগণ ছিলেন সৈয়দ এবং মূলত মদিনা থেকে বাগদাদ ও দিল্লি হয়ে মধ্যযুগীয় বাংলার পূর্ববর্তী রাজধানী গৌড়ে চলে আসেন। তার প্র-প্রপিতামহ সৈয়দ হামিদ উদ্দিন ছিলেন গৌড়ের নিযুক্ত ইমাম ও কাজী, কিন্তু শহরে হঠাৎ মহামারীর কারণে হামিদ পরবর্তীতে চট্টগ্রাম জেলার পটিয়ায় চলে আসেন। হামিদের ছেলে সৈয়দ আবদুল কাদেরকে আধুনিক দিনের ফটিকছড়ির আজিমনগরের ইমাম করা হয়েছিল। তার দুই পুত্র ছিল; সৈয়দ আতাউল্লাহ ও সৈয়দ তৈয়ব উল্লাহ। শেষের জনের তিন পুত্র ছিল; সৈয়দ আহমদ, সৈয়দ মতিউল্লাহ ও সৈয়দ আবদুল করিম। তন্মধ্যে দ্বিতীয়জন হলেন সৈয়দ আহমদ উল্লাহ মাইজভাণ্ডারীর পিতা।
জন্ম
আহমদ উল্লাহ ১৮২৬ সালে ১৪ জানুয়ারী (১ম মাঘ, ১২৩৩ বাংলা সন) চট্টগ্রাম শহর হতে ৪০ কিলোমিটার উত্তরে তৎকালীন প্রত্যন্ত মাইজভান্ডার গ্রামে জন্ম গ্রহণ করেন। তার পিতার নাম সৈয়দ মতিউল্লাহ মাইজভান্ডারী ও মাতার নাম সৈয়দা খায়রুন্নেছা। তার পারিবারিক নাম ছিল সৈয়দ আহমদ উল্লাহ।
শিক্ষা জীবন
আহমদ উল্লাহ গ্রামের মক্তবের পড়ালেখা শেষ করার পর ১২৬০ হিজরীতে উচ্চ শিক্ষার্জনের উদ্দেশ্যে কলকাতা আলিয়া মাদ্রাসায় ভর্তি হয়ে ১২৬৮ হিজরীতে পাশ করেন। সেখানেই তিনি তৎকালীন সর্বোচ্চ পর্যায়ের শিক্ষা সমাপন করে ধর্মীয় নানা অনুষ্ঠানাদিতে আমন্ত্রিত অতিথি বা বক্তা হিসাবে ধর্মীয় প্রচার-প্রচারণার কাজে লিপ্ত ছিলেন। তিনি সৈয়দ আবু শাহমা মুহাম্মদ সালেহ কাদেরী লাহোরীর কাছ থেকে অধ্যয়ন করার পাশাপাশি আবু শাহমার বড় ভাই দিলওয়ার আলী পাকবাজ লাহোরীর কাছ থেকেও অধ্যয়ন করেন।
কর্ম জীবন
তিনি শিক্ষা জীবন শেষে করে হিজরী ১২৬৯ সালে ব্রিটিশ শাসনাধীন অবিভক্ত ভারতের যশোর অঞ্চলের বিচার বিভাগীয় কাজী পদে যোগদান করেন এবং একই সঙ্গে মুন্সেফী অধ্যয়ন শুরু করেন। পরবর্তীতে ১২৭০ হিজরীতে কাজী পদে ইস্তফা দিয়ে তিনি কলিকাতায় মুন্সী বু আলী মাদ্রাসায় প্রধান মোদাররেছ হিসাবে যোগদান করেন। পরবর্তী সময়ে মুন্সেফী পরীক্ষায় ও তিনি প্রথম স্থান অধিকার করে ছিলেন।
আহমদ উল্লাহ মাইজভান্ডারী হাদিস, তাফসির, ফিকহ, মানতিক, হিকমত, বালাগত, উছুল, আকায়েদ, ফিলছফা, ফারায়েজ সহ যাবতীয় বিষয়ে অভিজ্ঞ ছিলেন। আরবী, উর্দু, বাংলা ও ফারসি ভাষায় তিনি পারদর্শী ছিলেন। তৎকালীন সময়ে ওয়ায়েজ এবং বক্তা হিসাবে তার খ্যাতি ছিল। অল্প কিছু দিন পরই তিনি আধ্যাত্মিক জীবন যাপনে আত্ম নিয়োগ করেন। তখন হতে তিনি বাকি জীবন একজন সুফি সাধক হিসাবে অতিবাহিত করেন।
ব্যক্তিগত জীবন
আহমদ উল্লাহ মাইজভান্ডারী ১২৭৬ হিজরীতে ৩২ বছর বয়সে আজিম নগর নিবাসী মুন্সী সৈয়দ আফাজ উদ্দিন আহমদের কন্যা সৈয়দা আলফুন্নেছা বিবির সাথে বিবাহ বন্ধনে আবদ্ধ হন। কিন্ত বিয়ের ছয় মাসের মাথায় তার স্ত্রী মারা যান। সেই বছরই তিনি পুনরায় সৈয়দা লুৎফুন্নেছা বিবিকে বিয়ে করেন। ১২৭৮ হিজরী সালে তার প্রথম মেয়ে সৈয়দা বদিউন্নেছা বিবি জন্মগ্রহণ করেন। কিন্তু মেয়েটি চার বছর বয়সে মারা যায়। এরপর তার আরোও একটি ছেলে জন্মগ্রহণ করে অল্প দিনের মধ্যে মারা যান। অতঃপর ১২৮২ হিজরীতে দ্বিতীয় পুত্র সৈয়দ ফয়জুল হক এবং ১২৮৯ হিজরী সালে দ্বিতীয় কন্যা সৈয়দা আনোয়ারুন্নেছা জন্মগ্রহণ করেন। তার দ্বিতীয় পুত্রও পিতার পুর্বে মৃত্যুবরণ করেন।
মৃত্যু
আহমদ উল্লাহ মাইজভান্ডারী ১৩২৩ হিজরী ২৭ জিলক্বদ, ১০ মাঘ ১৩১৩ বঙ্গাব্দ মোতাবেক ১৯০৬ সালের ২৩ জানুয়ারি মৃত্যুবরণ করেন। তাকে মাইজভান্ডারে সমাহিত করা হয়। প্রতি বছর মাঘ তার মৃত্যু দিবস উপলক্ষে ৩ দিনব্যাপী ওরস অনুষ্ঠিত হয়। এতে বহু মানুষের সমাগম ঘটে।
ব্র্যাক অন্বেষা
ইতিহাস
বিশ্বের উন্নত দেশ গুলো অনেক আগে থেকেই ক্ষুদ্রাকৃতিরকৃত্রিম উপগ্রহ মহাকাশে প্রেরণ করেছে। দক্ষিণ এশিয়ায় শুধুমাত্র ভারত ও পাকিস্তানের এই ধরনের কৃত্রিম উপগ্রহ ছিলো। তবে ২০১৭ থেকে বাংলাদেশও উক্ত তালিকায় নিজের স্থান করে নিয়েছে ব্র্যাক অন্বেষা কৃত্রিম উপগ্রহটি উৎক্ষেপণের মাধ্যমে। ব্র্যাক বিশ্ববিদ্যালয় থেকে পাস করা এবং বর্তমানে জাপানের কিউশু ইনস্টিটিউট অব টেকনোলজিতে গবেষণারত শিক্ষার্থী রায়হানা শামস ইসলাম, আব্দুল্লাহিল কাফি ও মায়সূন ইবনে মনোয়ার, এই তিনজন মিলে এই কৃত্রিম উপগ্রহ নির্মাণ করেছেন। স্যাটেলাইটটি বানানোর জন্য ২০১৬ সালের জুন মাসে ব্র্যাক বিশ্ববিদ্যালয়ের সাথে  কিউশু ইনস্টিটিউট অব টেকনোলজির একটি চুক্তি সাক্ষরিত হয়।
গঠন
কৃত্রিম উপগ্রহটির নকশা প্রণয়ন থেকে চূড়ান্ত কাঠামো নির্মাণের সকল কাজ করেছেন নির্মাতা তিন শিক্ষার্থী। এর গঠনাকৃতি ঘনকের মত। ১ কেজি ওজনের এই কৃত্রিম উপগ্রহের দৈর্ঘ্য, প্রস্থ ও উচ্চতা ১০ সেন্টিমিটার করে।
উৎক্ষেপণ
উপগ্রহটি ৪০০ কিলোমিটার (২৫০ মাইল) উচ্চতায় এবং ৫১.৬ ডিগ্রী বাঁকে পৃথিবীর উপর আবর্তিত হবে। উপগ্রহটি গতিবেগে প্রতি ৯২ মিনিটে পৃথিবীকে একবার করে প্রদক্ষিণ করবে।
ভূকেন্দ্র
উপগ্রহটি সাতটি স্থল স্টেশনগুলির সাথে যোগাযোগ করে: বার্ড-১ প্রোগ্রামে অংশগ্রহণকারী প্রতিটি দেশে একটি করে ও এবং থাইল্যান্ড ও তাইওয়ানে একটি করে। বাংলাদেশে স্যাটেলাইট থেকে তথ্য সংগ্রহের জন্য ব্র্যাক বিশ্ববিদ্যালয়ে একটি ভূকেন্দ্র আছে। কেন্দ্রটি বিশ্ববিদ্যালয়ের মহাখালী ক্যাম্পাসের চার নাম্বার ভবনের ছাদে স্থাপন করা হয়েছে যা ২৫ মে ২০১৩ সালে উদ্বোধন করা হয়। এখান থেকে স্যাটেলাইটের সাথে যোগাযোগ রক্ষা করা হয়।
কার্যক্রম
এই কৃত্রিম উপগ্রহের মাধ্যমে বাংলাদেশের নদ-নদী, সাগর, গ্রাম-শহর ইত্যাদির আলোকচিত্র গ্রহণ করা যাবে, যা দিয়ে দেশের ভূ-প্রকৃতি, গঠন ইত্যাদি নিয়ে পরীক্ষা করা যাবে। এই কৃত্রিম উপগ্রহের সাথে বাংলাদেশের জাতীয় সংগীত 'আমার সোনার বাংলা, আমি তোমায় ভালোবাসি" যুক্ত করা আছে, যা মহাকাশে ছড়িয়ে দেবে এবং ভূমি থেকেও তা ডাউনলোড করা যাবে।
১১৩৩
১১৩৩ গ্রেগরীয় বর্ষপঞ্জির একটি সাধারণ বছর।
উত্তর-দক্ষিণ সড়ক করিডর
অন্য ব্যবহারের জন্য, দেখুন উত্তর-দক্ষিণ করিডর (দ্ব্যর্থতা নিরসন)।
উত্তর-দক্ষিণ করিডর হল পশ্চিমবঙ্গ এর সমুদ্র বন্দর হলদিয়া বন্দর এর সঙ্গে উত্তর বঙ্গের সঙ্গে সরাসরি যোগাযোগ প্রকল্প। এই প্রকল্পের অধিনে রয়েছে রাজ্য সড়ক ৪ ও রাজ্য সড়ক ৭। এই সড়ক করিডরের দৈর্ঘ্য ২৩৫ কিলোমিটার। দেশের উত্তর-পূর্বাঞ্চল এবং নেপাল-ভুটান-বাংলাদেশের মতো পড়শি দেশগুলির সঙ্গে হলদিয়া বন্দরের যোগাযোগ বাড়ানোর জন্য চার ও সাত নম্বর রাজ্য সড়ককে চওড়া করতে হবে। সেই কাজেই রাজ্যকে ₹৪৫০০ কোটি টাকা (মোট প্রকল্প-ব্যয়ের ৭০ শতাংশ) ঋণ দেবে এডিবি। রাজ্য প্রশাসন সূত্রের খবর, এই কাজের জন্য প্রাথমিক ভাবে ২৭১ হেক্টর জমি লাগবে। সেই জমি জোগাড়ের ভার দেওয়া হয়েছে ওয়েস্ট বেঙ্গল হাইওয়ে ডেভেলপমেন্ট কর্পোরেশন বা পশ্চিমবঙ্গ সড়ক উন্নয়ন নিগমকে। ওই নিগম সূত্রের খবর, রাস্তা তৈরির ‘ডিপিআর’ বা সবিস্তার পরিকল্পনা তৈরি করছেন এডিবি-র বিশেষজ্ঞেরা। খড়্গপুর আইআইটি-র বিশেষজ্ঞেরা প্রকল্পের রিপোর্ট দেখে অনুমোদন করবেন। মন্ত্রিসভার পরবর্তী বৈঠকেই ওই রাস্তার জমি অধিগ্রহণের বিষয়টি অনুমোদন করা হবে।
চার ও সাত নম্বর রাজ্য সড়ক চওড়া করার জন্য মুর্শিদাবাদ, বীরভূম, বর্ধমান ও দুই পূর্ব মেদিনীপুরে জমি লাগবে।বর্তমাধে সেই জমি অধিগ্রহণের কাজ চলছে।প্রস্তাবিত উত্তর-দক্ষিণ করিডর যাবে মুর্শিদাবাদের মোড়গ্রামে ৩৪ নম্বর জাতীয় সড়কের পাশ দিয়ে। মোড়গ্রাম থেকে বাদশাহি রোড ধরে সেটি বর্ধমান জাতীয় সড়ক ২বি হয়ে এনএইচ-২ পেরিয়ে আরামবাগে গিয়ে পড়বে। সেখান থেকে ঘাটাল হয়ে হলদিয়ায় যাবে। হলদিয়া থেকে ওড়িশা যাওয়ার রাস্তা ধরে পৌঁছবে পারাদ্বীপে। এই রাস্তাকেই নর্থ-সাউথ রোড করিডর প্রকল্প হিসেবে চিহ্নিত করা হয়েছে।
বর্তমান এই সড়ক প্রকল্পটি রাজ্য সরকারের সবচেয়ে বড় সড়ক প্রকল্প।এই সড়ক পথটি নির্মাণ সম্পূর্ণ হলে রাজ্যের  পণ্য পরিবহনের চিত্র বদলে যাবে।বন্দর থেকে সহজেই রাজ্যের বিভিন্ন অংশে পণ্য পরিবহন করা যাবে।
গুরুত্ব
এখন শিলিগুড়ি থেকে হলদিয়া যেতে হলে মালদহ, মুর্শিদাবাদ, নদিয়া, উত্তর ২৪ পরগনার উপর দিয়ে ৩৪ নম্বর জাতীয় সড়ক ধরে কলকাতা ঘুরে যেতে হয়। মোড়গ্রাম থেকে মেছোগ্রাম দিয়ে চার লেনের রাস্তা তৈরি হলে উত্তরের সঙ্গে হলদিয়ার দূরত্ব প্রায় ৬০ কিলোমিটার কমে যাবে। কলকাতার যানজট এড়িয়ে সহজেই মালবাহী গাড়ি তাড়াতাড়ি যাতায়াত করতে পারবে। পণ্যবাহী গাড়ি চলাচল বেড়ে যাবে এই রাস্তায়
অজয় চক্রবর্তী
পণ্ডিত অজয় চক্রবর্তী (জন্ম: ২৫ ডিসেম্বর, ১৯৫২) প্রথিতযশা ভারতীয় হিন্দুস্তানি শাস্ত্রীয় গায়ক, সুরকার, গীতিকার ও সংগীতগুরু। তাঁকে ভারতীয় শাস্ত্রীয় সংগীতের অন্যতম প্রবাদপ্রতিম ব্যক্তিত্ব হিসেবে বিবেচনা করা হয়ে থাকে।
পটিয়ালা ঘরানায় তাঁর সবিশেষ দক্ষতা থাকলেও মূল তিনি ওস্তাদ বড়ে গুলাম আলী খান ও উস্তাদ বরকত আলী খানের গায়কী ঢঙের প্রতিনিধিত্ব করছেন। এছাড়াও ভারতের অন্যান্য প্রধান শাস্ত্রীয় ঘরানা, বিশেষত ইন্দোর, দিল্লি, জয়পুর, গোয়ালিয়র, আগ্রা, কিরানা, রামপুর এবং এমনকি দক্ষিণ ভারতের কার্নাটিক সঙ্গীতেও তার দখল রয়েছে।
শৈশবকাল
হিন্দু ব্রাহ্মণ পরিবারের সন্তানরূপে পশ্চিমবঙ্গের কলকাতায় জন্মগ্রহণ করেন। বাবা শ্রী অজিত চক্রবর্তী নিজ জন্মভূমি বাংলাদেশ থেকে ভারত বিভাজনের সময় চলে আসেন। ছোটো সন্তান সঞ্জয় চক্রবর্তীকে নিয়ে শ্যামনগরে বসবাস করতে থাকেন।
কলকাতার মর্যাদাপূর্ণ রবীন্দ্র ভারতী বিশ্ববিদ্যালয় থেকে সঙ্গীত বিষয়ে স্নাতক ও স্নাতকোত্তর ডিগ্রি লাভ করেন। এরপর ১৯৭৭ সালে আইটিসি সঙ্গীত গবেষণা অকাদেমিতে যোগ দেন। এখানকার একমাত্র স্বর্ণপদকধারী হিসেবে বিশেষজ্ঞ কমিটির সদস্য হন ও জ্যেষ্ঠ গুরু হিসেবে অদ্যাবধি শিক্ষা বিষয়ের নীতি-নির্ধারকের দায়িত্ব পালন করছেন।
সঙ্গীতজীবন
এ পর্যন্ত শতাধিক গানের এলবাম প্রকাশ করেছেন। এর অধিকাংশই ভারত, মার্কিন যুক্তরাষ্ট্র, কানাডা, যুক্তরাজ্য ও জার্মানি থেকে বের হয়েছে। রেকর্ডগুলোয় অনেক বিশুদ্ধ শাস্ত্রীয় সুরের সম্মিলন ঘটেছে। এছাড়াও সরাসরি সঙ্গীত প্রদর্শনসহ সঙ্গীতের অনেক গোত্র যেমন: ঠুমরী, দাদরা, ভজন এবং শ্যামাসঙ্গীতের ন্যায় আধ্যাত্মিক গান অন্তর্ভুক্ত হয়েছে। অনেকসংখ্যক বাংলা গানের মধ্যে রবিঠাকুর ও কাজী নজরুল ইসলামের গানেও পারদর্শী তিনি।
সম্মাননা
তাকে ভারতীয় শাস্ত্রীয় সঙ্গীতের অন্যতম সঙ্গীত কিংবদন্তি হিসেবে বিবেচনা করা হয়ে থাকে। অনেকগুলো পদকপ্রাপ্তি ঘটেছে তার। তন্মধ্যে ২০১১ সালে ভারতের সর্বোচ্চ গৌরবান্বিত ও ভারত সরকার প্রদত্ত পদ্মশ্রী পদক, ১৯৯৯-২০০০ সালে দিল্লিতে সঙ্গীত নাটক অকাদেমি পুরস্কার, ১৯৯৩ সালে জাতীয় পুরস্কার কুমার গৌরব ও ১৯৮৯ সালে মুক্তিপ্রাপ্ত বাংলা চলচ্চিত্র ছন্দনীড়ের জন্য শ্রেষ্ঠ পুরুষ কণ্ঠশিল্পীর পুরস্কার লাভ করেন তিনি। প্রথম ভারতীয় কণ্ঠশিল্পী হিসেবে পাকিস্তান ও চীন সরকারের কাছ থেকে আমন্ত্রণ লাভ করেন। জাজ সঙ্গীতের জন্মস্থান নিউ অর্লিয়েন্সে সঙ্গীত প্রদর্শনের পর তাকে সম্মানসূচক নাগরিকত্ব প্রদান করা হয়। নিজ রাজ্য পশ্চিমবঙ্গ থেকে সাবেক ও বর্তমান উভয় মূখ্যমন্ত্রী থেকেই সম্মাননা পেয়েছেন। ২০১২ সালে পশ্চিমবঙ্গের মূখ্যমন্ত্রী মমতা বন্দ্যোপাধ্যায় কর্তৃক রাজ্যের সর্বোচ্চ দুই সম্মাননা - মহাসঙ্গীত সম্মান ও বঙ্গভূষণ লাভ করেন। একই সালে আলভাস বিরাসাত পুরস্কার পান তিনি। ভারতের স্বাধীনতা দিবসে বিবিসি'র সূবর্ণজয়ন্তীতে আমন্ত্রিত হন। ২০১৫ সালে মধ্যপ্রদেশের মূখ্যমন্ত্রী কর্তৃক জাতীয় তানসেন সম্মান লাভ করেন।
উপায়
উপায় হলো ইউনাইটেড কমার্শিয়াল ব্যাংকের একটি সহযোগী প্রতিষ্ঠান ইউসিবি ফিনটেক কোম্পানি লিমিটেড এর ডিজিটাল আর্থিক পরিষেবা ব্র্যান্ড। বাংলাদেশ ব্যাংক থেকে লাইসেন্স পাওয়ার পর, উপায় (upay) ২০২১ সালের গোড়ার দিকে যাত্রা শুরু করে। বাংলাদেশের ৬৪টি জেলায় বিস্তৃতভাবে সেবা প্রদান করে যাচ্ছে উপায়। উপায় এর প্রোডাক্ট এবং সার্ভিসের মধ্যে রয়েছে মোবাইলে টাকা আদান-প্রদান, ইউটিলিটি বিল পেমেন্ট, ইন-স্টোর ও ই-কমার্স পেমেন্ট, রেমিট্যান্স গ্রহণ, বেতন প্রদান, সরকারি ভাতা গ্রহণ, মোবাইল রিচার্জ, ট্রাফিক জরিমানা প্রদান, ভারতীয় ভিসা ফি পেমেন্ট এবং অন্যান্য ভ্যালু অ্যাডেড সার্ভিসসহ নানা ধরনের সেবা।
উপায় মোবাইল ব্যাংকিং অ্যাপ
বাংলাদেশের অন্যান্য মোবাইল ব্যাংকিং এর মতো উপায় মোবাইল ব্যাংকিং-এর নিজস্ব অ্যাপ রয়েছে, যেখানে গ্রাহক তার নিজস্ব তথ্য প্রদান করে উপায় অ্যাকাউন্ট তৈরি করে নিতে পারেন।
স্বাধীনতা কমপ্লেক্স
স্বাধীনতা কমপ্লেক্স (মিনি বাংলাদেশ নামেও পরিচিত) হলো বাংলাদেশের চট্টগ্রাম শহরে অবস্থিত একটি পার্ক। এটি মূলত একটি থিম পার্ক যেখানে বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোকে অবিকল নতুন করে রূপায়ণ করা হয়েছে।
অবস্থান
স্বাধীনতা কমপ্লেক্স চট্টগ্রাম শহরের চান্দগাঁও থানাধীন বহদ্দারহাট বাস টার্মিনালের পাশেই অবস্থিত। এটির উত্তর-পূর্ব পাশে কালুরঘাট স্বাধীন বাংলা বেতার কেন্দ্র অবস্থিত।
নামকরণ ও প্রতিষ্ঠা
২০০৬ সালে মুক্তিযুদ্ধ মন্ত্রণালয়ের অধীনে বাংলাদেশের প্রাক্তন রাষ্ট্রপতি জিয়াউর রহমানের নামে শহীদ জিয়া স্মৃতি কমপ্লেক্স হিসেবে প্রতিষ্ঠিত হয়। পরবর্তীতে এটিকে স্বাধীনতা কমপ্লেক্স নামে নামকরণ করা হয়। বাংলাদেশের বিভিন্ন দৃষ্টিনন্দন ও ঐতিহাসিক স্থাপনাগুলোর সমন্বয়ে থিম পার্ক হওয়ায় এটি মিনি বাংলাদেশ নামেও পরিচিত।
বিবরণ
স্বাধীনতা কমপ্লেক্সে রয়েছে বাংলাদেশের জাতীয় সংসদ ভবন, আহসান মঞ্জিল, সুপ্রিম কোর্ট, কৃত্রিম জলরাশি, কার্জন হল, কান্তজীর মন্দির, দরবার হল, বড়কুঠি, ছোটকুঠি, ছোট সোনা মসজিদ, লালবাগ কেল্লা, পাহাড়পুর বৌদ্ধ বিহার, জাতীয় স্মৃতিসৌধ, শহিদ মিনার, সেন্ট নিকোলাস চার্চ, চিরন্তন পল্লি, ট্রেনের নিচে ব্রিজ, ছয়টি কিউচ (বসার স্টল), পাঁচটি পানির ফোয়ারা ও তিনটি কিডস জোন। এছাড়াও রয়েছে, ১৯৭১ সালের মুক্তিযুদ্ধের সাথে মিল রেখে ৭১ মিটার বা ২৩০ ফুট উচ্চতার স্বাধীনতা টাওয়ার। স্বাধীনতা টাওয়ারে রয়েছে একটি রিভলভিং রেস্টুরেন্ট (ঘূর্ণায়মান রেস্তোরাঁ)। ২৩ তলা উচ্চতায় অবস্থিত এই রেস্তোরা থেকে এক নজরে পুরো চট্টগ্রাম শহর, কর্ণফুলী নদী এমনকি বঙ্গোপসাগরও দেখা যায়।
দেবী চৌধুরাণী (দ্ব্যর্থতা নিরসন)
দেবী চৌধুরাণী বা দেবী চৌধুরানী দ্বারা বোঝাতে যেতে পারে:
কাজী কৃষ্ণকলি ইসলাম
কাজী কৃষ্ণকলি ইসলাম হলেন একজন বাংলাদেশী সঙ্গীতশিল্পী ও গীতিকার। তিনি ২০০৭ সালে সূর্যে বাঁধি বাসা অ্যালবাম দিয়ে আত্মপ্রকাশ করেন। ২০০৯ সালে তিনি এই অ্যালবামের "যাও পাখি" গানের জন্য মেরিল-প্রথম আলো পুরস্কার লাভ করেন। পরের বছর মনপুরা চলচ্চিত্রে "যাও পাখি বলো তারে" গানে কণ্ঠ দিয়ে তিনি প্রথমবারের মত শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
প্রাথমিক জীবন
কৃষ্ণকলির জন্মনাম ছিল কাজী শ্রাবন্তী ইসলাম। তিনি যখন ছোট তখন খুলনায় এক রবীন্দ্রজয়ন্তীতে শান্তিদেব ঘোষ "কৃষ্ণকলি আমি তারে বলি" গানটি গেয়েছিলেন। সেখান থেকে তার মা মেহেরুননেসার নামটি ভালো লাগে এবং মেয়ের নাম পরিবর্তন করে রাখেন কাজী কৃষ্ণকলি ইসলাম। কৃষ্ণকলি খুলনায় বেড়ে উঠেন। তার মা খুলনার একটি কলেজের বাংলার শিক্ষক। তিনি বাম রাজনীতি ও নকশাল আন্দোলনের সাথে যুক্ত ছিলেন। এছাড়া তিনি ছাত্র জীবনে জাতীয় পর্যায়ের অ্যাথলেট ছিলেন। কৃষ্ণকলির গানে হাতেখড়ি হয় তার মায়ের কাছে। পরে তিনি তালিম নেন ওয়াহিদুল হকের কাছে। তার মায়ের ইচ্ছা ছিল মেয়ে শাস্ত্রীয় সঙ্গীত শিখুক কিন্তু কৃষ্ণকলির পছন্দ ছিল রবীন্দ্র সঙ্গীত। তিনি সাধন ঘোষের কাছে রবীন্দ্র সঙ্গীত এবং বসুদেব বিশ্বাসের কাছে শাস্ত্রীয় সঙ্গীতের তালিম নেন। পরে ১৯৯৮ সালে তিনি ছায়ানটে রবীন্দ্র সঙ্গীত বিভাগে ভর্তি হন এবং তিনি বছর রবীন্দ্র সঙ্গীতের তালিম নেন।
সঙ্গীত জীবন
কৃষ্ণকলির প্রথম একক অ্যালবাম সূর্যে বাঁধি বাসা বেঙ্গল মিউজিকের ব্যানারে ২০০৭ সালে প্রকাশিত হয়। অ্যালবামটির সঙ্গীত পরিচালনা করেছেন শায়ান চৌধুরী অর্ণব। এই অ্যালবামের "যাও পাখি" গানের জন্য তিনি ১১তম মেরিল-প্রথম আলো পুরস্কারে শ্রেষ্ঠ গায়িকা বিভাগে প্রথমবারের মত মনোনয়ন পান এবং পুরস্কার লাভ করেন। ২০০৯ সালে তিনি গিয়াস উদ্দিন সেলিম পরিচালিত মনপুরা চলচ্চিত্রে "যাও পাখি বলো তারে" গানে কণ্ঠ দেন এবং চন্দনা মজুমদারের সাথে যৌথভাবে শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
তার দ্বিতীয় একক অ্যালবাম আলোর পিঠে আঁধার ২০১১ সালের ফেব্রুয়ারি মাসে জি-সিরিজের ব্যানারে প্রকাশিত হয়। এতে মোট গান রয়েছে ৮টি। সব কয়টি গানের কথা লিখেছেন ও সুর তিনি নিজেই এবং সঙ্গীত পরিচালনা করেছেন অর্ক সুমন ও রোকন ইমন। এতে গায়ক বব মার্লের অনুকরণে একটি গান ও একটি আরাধনা সঙ্গীত রয়েছে। এই অ্যালবামের জন্য তিনি ১৪তম মেরিল-প্রথম আলো পুরস্কারে দ্বিতীয়বারের মত শ্রেষ্ঠ গায়িকার পুরস্কারে মনোনয়ন লাভ করেন। পরের বছর অক্টোবরে তার তৃতীয় একক অ্যালবাম বুনোফুল প্রকাশিত হয়। এতে মোট ৯টি গান রয়েছে, যার মধ্যে ২টি সাঁওতালি গান রয়েছে। গান দুটি হল "ফুলগাছটি লাগাইছিলাম" ও "কালো জলে কুজলা তালে"। অ্যালবামটি প্রকাশ করে বেঙ্গল মিউজিক। ২০১৪ সালে মাসরম এন্টারটেইনমেন্ট অনলাইনে অ্যালবামটি প্রকাশ করে। এই অ্যালবামের জন্য তিনি ১৫তম মেরিল-প্রথম আলো পুরস্কারে তৃতীয়বারের মত শ্রেষ্ঠ গায়িকা বিভাগে মনোনীত হন। ২০১৬ সালে তিনি তার চতুর্থ একক অ্যালবামের কাজ শুরু করেন। এছাড়া তিনি গিয়াস উদ্দিন সেলিম পরিচালিত স্বপ্নজাল চলচ্চিত্রে "থেমে থাকে উদাস দুপুর" গানে কণ্ঠ দিয়েছেন। গানটির সঙ্গীত পরিচালনা করেছেন শায়ান চৌধুরী অর্ণব।
ব্যক্তিগত জীবন
কৃষ্ণকলি ২০১০ সালে সঙ্গীত পরিচালক ও গিটারিস্ট অর্ক সুমনের সাথে বিবাহ বন্ধনে আবদ্ধ হন। অর্ক 'সমগীত' গানের দলের সাথে গান করেন এবং কৃষ্ণকলির সাথে গিটার বাজান।
গৃহকর্মী ধর্ষণের পর হত্যার অভিযোগঃ ২০১৬ সালের ২৩ মার্চ কৃষ্ণকলির শেরে বাংলা নগর থানা এলাকার বাসায় একটি কক্ষের সিলিং ফ্যানে ঝুলন্ত অবস্থায় গৃহকর্মী জান্নাত আক্তার শিল্পীকে (১৫) পাওয়া যায়। তাকে নামিয়ে ঢাকা মেডিক্যাল কলেজ (ঢামেক) হাসপাতালে নিয়ে যান কৃষ্ণকলির স্বামী অর্ক ওরফে খালেকুরসহ কয়েকজন। পরে চিকিৎসক গৃহকর্মীকে মৃত ঘোষণা করেন। সেদিনই গ্রেফতার করা হয় অর্ক ওরফে খালেকুরকে। খালেকুর দাবি করেছিলেন, গৃহকর্মী আত্মহত্যা করেছেন। কিন্তু খালেকুর রহমানের মুখে খামচির কালো দাগ দেখে সন্দেহভাজন হিসেবে তাকে গ্রেফতার করা হয়। তবে পুলিশ তারপরও ওই গৃহকর্মীর লাশের ময়নাতদন্ত করার জন্য ঢামেক হাসপাতালের মর্গে পাঠায়। শিল্পীকে ধর্ষণের পর হত্যা করা হয়েছে কিনা তার জন্য মৃতদেহ থেকে নমুনা সংগ্রহ করা হয়েছে। তবে সুরতহাল প্রতিবেদনে শিল্পীর গলায় ও মুখে খামচির দাগ লক্ষ্য করা গেছে। অভিযুক্ত খালেকুরকে ৫৪ ধারায় গ্রেফতার করে আদালতে পাঁচদিনের রিমান্ড চান এসআই সুশীল চন্দ্র বর্মন। আদালত তাকে দুইদিনের রিমান্ড মঞ্জুর করেন। তাকে জিজ্ঞাসাবাদ শেষে আদালতে হাজির করে পুলিশ। আদালত তাকে কারাগারে পাঠানোর নির্দেশ দেন।
গোলাম হোসেন সেলিম
গোলাম হোসেন সেলিম ছিলেন একজন ইতিহাসবিদ। তিনি বাংলায় বসতি স্থাপন করেন এবং ইস্ট ইন্ডিয়া কোম্পানির একজন পোস্টমাস্টার হিসেবে নিযুক্ত হন। কোম্পানির বাণিজ্যিক রেসিডেন্ট জর্জ উডনির অধীনে তিনি কাজ করেছেন। উডনির অনুরোধে তিনি বাংলার ইতিহাস বিষয়ক রিয়াজুস সালাতিন নামক গ্রন্থ রচনা করেছেন। ১৭৮৭-৮৮ সালে এর রচনা সমাপ্ত হয়। গোলাম হোসেন সেলিম ১৮১৭-১৮ সালে মৃত্যুবরণ করেন।
গাইবান্ধা সরকারি বালক উচ্চ বিদ্যালয়
গাইবান্ধা সরকারি বালক উচ্চ বিদ্যালয় গাইবান্ধা জেলায় অবস্থিত একটি হাই স্কুল। এটি বাংলাদেশের পুরাতন স্কুলের মধ্যে অন্যতম।
ইতিহাস
গাইবান্ধা সরকারি বালক উচ্চ বিদ্যালয়টি ১৮৮৫ সালে স্থাপিত হয়। বিদ্যালয়টি গাইবান্ধা প্রধান ডাকঘরের দক্ষিণে ছোট্ট একটি বাড়িতে ছিল। যে বাড়িটি বামনডাঙ্গার তৎকালীন জমিদার বিদ্যানুরাগী শরৎ চন্দ্র রায় চৌধুরী দান করেন। বিদ্যালয়টিতে জমিদার বাবুর জমির পরিমান ৬ একর ৬৮ শতাংশ। তৎকালীন রংপুর জেলা প্রশাসক জে,এন দাস গুপ্ত ও গাইবান্ধা মহকুমা প্রশাসক জেসি দত্ত মহাশয়ের অক্লান্ত পরিশ্রমের দরুন জনসাধারণের চাঁদা ও দানের অর্থ দিয়ে মূল বিদ্যালয় ভবনটি তৈরি হয়েছিল। ১৯৬৮ সালে ১ মে তারিখ হতে এটি সরকারের নিয়ন্ত্রণাধীনে আসে। এর পূর্বে বিদ্যালয়টি এইচ ই লোকাল ও মডেল হাই স্কুল নামে পরিচিত ছিল। পরবর্তী পর্যায়ে বিদ্যালয়টি গাইবান্ধা সরকারি বালক উচ্চ বিদ্যালয় নামে সুপ্রতিষ্ঠার সঙ্গে পরিচিত লাভ করে।
অংশগ্রহণভিত্তিক গণতন্ত্র
thumb|২০১১ সালের [[দখল আন্দোলন|দখল আন্দোলনের সদস্যরা নিউ ইয়র্ক শহরের ওয়াশিংটন স্কয়ার পার্ক উদ্যানের একটি সাধারণ সংসদীয় সভাতে অংশগ্রহণভিত্তিক গণতন্ত্রের চর্চা করছেন।]] অংশগ্রহণভিত্তিক গণতন্ত্র বা অংশগ্রহণমূলক গণতন্ত্র (Participatory democracy) বলতে আধুনিক যুগের গণতন্ত্রের একটি বিশেষ রূপকে বোঝায়, যেখানে রাজনৈতিক ব্যবস্থাসমূহের দিকনির্দেশনা ও কর্মপদ্ধতিতে জনগণের ব্যাপক ও সক্রিয় অংশগ্রহণের উপর জোর দেওয়া হয়। যদিও গণতন্ত্র কথাটির অর্থই হচ্ছে "জনগণের শাসন", কিন্তু কার্যত চিরায়ত প্রতিনিধিত্বমূলক গণতন্ত্রে নাগরিকদের অংশগ্রহণ বেশ সীমিত থাকে বলেই অংশগ্রহণভিত্তিক গণতন্ত্রে স্বাভাবিকের চেয়ে বেশি অংশগ্রহণ ও বৃহত্তর রাজনৈতিক প্রতিনিধিত্বের পক্ষে বলা হয়। অংশগ্রহণমূলক গণতন্ত্র মূলত প্রাচীন গ্রিকদের বর্ণিত আদর্শ গণতান্ত্রিক সরকারব্যবস্থার ২০শ শতকের পুনরুজ্জীবিত রূপ। এটি এক ধরনের প্রত্যক্ষ গণতন্ত্র, কেননা সমস্ত নাগরিক সমস্ত গুরুত্বপূর্ণ সিদ্ধান্তগ্রহণের ক্ষেত্রে সক্রিয়ভাবে অংশগ্রহণ করেন।
ব্যক্তিগত অধিকারের দৃষ্টিকোণ থেকে নির্মিত প্রতিনিধিত্বমূলক বা "হালকা" গণতন্ত্রে গণতান্ত্রিক সুশাসনে নাগরিকদের ভূমিকা হ্রাস পায়। বর্তমান যুগে আধুনিক রাষ্ট্রগুলিতে বৃহৎ জনসংখ্যা, ক্ষমতার কেন্দ্রীকরণ, আমলাতন্ত্র, ইত্যাদি কারণে সাধারণ জনগণ বা নাগরিকবৃন্দ গণতান্ত্রিক সিদ্ধান্তগ্রহণ প্রক্রিয়ায় অংশগ্রহণ করার সুযোগ তেমন পান না। বরং জনগণের ভোটে নির্বাচিত প্রতিনিধিরা দীর্ঘ সময়ের জন্য রাষ্ট্র পরিচালনার ক্ষেত্রে চূড়ান্ত সিদ্ধান্ত নেবার অধিকারী হন। এর কারণ হিসেবে জনগণের সময়, জ্ঞান ও ইচ্ছার অভাবকে দায়ী করা হয়। অংশগ্রহণভিত্তিক গণতন্ত্রের প্রবক্তারা এই বিদ্যমান ব্যবস্থার পরিবর্তে কী করে জনগণ অধিকতর সক্রিয়ভাবে দেশের শাসনব্যবস্থায় অংশ নিতে পারে, সে ব্যাপারে আগ্রহী। সমাজের সকল স্তরের প্রতিটি মানুষ যেন রাজনৈতিক সিদ্ধান্তগ্রহণে অর্থবহ অবদান রাখার সুযোগ পান, সেটাই হল অংশগ্রহণমূলক গণতন্ত্রের চূড়ান্ত লক্ষ্য। অংশগ্রহণমূলক গণতন্ত্রে সাধারণ জনগণ বা নাগরিকেরা নিজেরাই নিজেদেরকে যথাসর্বোচ্চ শাসন করতে পারে। তারা তাদের ক্ষমতা ও দায়িত্ব প্রতিনিধির কাছে হস্তান্তর করে না। এর ফলে রাজনীতিকে পেশা, ক্রীড়া, ইত্যাদি হিসেবে দেখার কোনও অবকাশ থাকে না, বরং প্রতিটি নাগরিকের দৈনন্দিন জীবনে "বাবা-মা" বা "প্রতিবেশী"র ভূমিকার মতো রাজনীতিও একটি স্বাভাবিক ও গুরুত্বপূর্ণ ভূমিকাতে পরিণত হয়।
কেউ কেউ মনে করেন আধুনিক তথ্যপ্রযুক্তি যেমন ইন্টারনেট জনগণের কাছে জ্ঞান পৌঁছে দেওয়া ছাড়াও জনগণের রাজনৈতিক মতামত দ্রুত ব্যক্ত করার সুযোগ করে দিতে সাহায্য করতে পারে। আবার অন্যরা মুখোমুখি কথোপকথনের উপরে বেশি জোর দিয়েছেন কারণ তাদের মতে প্রযুক্তির উপর অতিরিক্ত নির্ভরশীলতা ক্ষতিকর হতে পারে। অংশগ্রহণমূলক গণতন্ত্রের আরেকটি দিক হল রাজনৈতিক দলের সংগঠনগুলিকেও প্রত্যক্ষ গণতান্ত্রিক আদর্শ মেনে গড়ে তুলতে হবে এবং দলগুলিকে স্থানীয় জনগণের সাথে তৃণমূল পর্যায়ে জড়িত থাকতে হবে। আবার কোনও কোনও পণ্ডিতের মতে সরকার রাজনৈতিক বৃত্তের বাইরে কিন্তু সুশীল সমাজের বৃত্তের ভেতরে জনগণের ব্যাপকতর অংশগ্রহণ একটি শক্তিশালী উদারপন্থী গণতন্ত্র উদ্ভব হবার অন্যতম পূর্বশর্ত।
১৯৬২ সালে মার্কিন ছাত্র আন্দোলন স্টুডেন্টস ফর আ ডেমোক্র্যাটিক সোসাইটি রচিত বিখ্যাত পোর্ট হুরন বিবৃতিটি সাধারণ জনগণের কাছে অংশগ্রহণমূলক গণতন্ত্রের ধারণাটি প্রথমবারের মত উপস্থাপন করে। মার্কিন কৃষ্ণাঙ্গদের নাগরিক অধিকার আন্দোলন, ভিয়েতনাম যুদ্ধবিরোধী আন্দোলন এবং মুক্ত তথ্য অধ্যাদেশের পেছনে এই বিবৃতিটির ভূমিকা ছিল অত্যন্ত গুরুত্বপূর্ণ। ১৯৬০-এর দশকে ইউরোপ ও আমেরিকা মহাদেশের যুব ও ছাত্র আন্দোলনগুলি এই প্রত্যক্ষ গণতান্ত্রিক ব্যবস্থাকে সাদরে গ্রহণ করে। ব্যবহারিক দৃষ্টিকোণ থেকে সমস্ত বিতর্ক ও সিদ্ধান্তগ্রহণ একটি দলের সব সদস্যের উপস্থিতিতে মুখোমুখি সভাতে অনুষ্ঠিত হয়। মার্কিন নব্য বামপন্থী আন্দোলন, ফরাসি ও ব্রিটিশ ছাত্র আন্দোলন, শুরুর দিকের নারী আন্দোলন এবং আণবিক অস্ত্রবিরোধী শান্তিকামী আন্দোলনগুলিতে ১৯৬০ ও ১৯৭০-এর দশকে এই প্রত্যক্ষ অংশগ্রহণমূলক গণতন্ত্র বিরাট ভূমিকা রাখে। এছাড়া ১৯৮০ ও ১৯৯০-এর দশকের পরিবেশবাদী ও সম্প্রদায়ভিত্তিক আন্দোলনগুলিরও একটি বৈশিষ্ট্য ছিল এর অংশগ্রহণমূলক গণতান্ত্রিক প্রকৃতি। ২০১১ সালের শেয়ারবাজারের ক্ষতিকর পুঁজিবাদের বিরুদ্ধে "অকিউপাই ওয়াল স্ট্রিট" বা "ওয়াল স্ট্রিট দখল" আন্দোলনটিকে অংশগ্রহণমূলক গণতন্ত্রের সাম্প্রতিক একটি উদাহরণ হিসেবে গণ্য করা যায়।
১১৩৪
১১৩৪ গ্রেগরীয় বর্ষপঞ্জির একটি সাধারণ বছর।
ইয়ামাহা এমএফজি ৩৩ এক্সএলসি
ইয়ামাহা এমএফজি ৩৩ এক্সএলসি হচ্ছে বাংলাদেশে নির্মিত ফাস্ট প্যাট্রোল বোটের একটি শ্রেণী যা বাংলাদেশ নৌবাহিনী, বর্ডার গার্ড বাংলাদেশ, বাংলাদেশ পুলিশ এবং বাংলাদেশ ফায়ার সার্ভিস ও সিভিল ডিফেন্স কর্তৃক ব্যবহৃত হয়। এই জাহাজগুলো ইয়ামাহা মেরিন বাংলাদেশ- বিএফ ইন্টারন্যাশনাল কোম্পানির প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এ নির্মাণ করা হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।
ইতিহাস
সশস্ত্র বাহিনী এবং অন্যান্য আইন-শৃঙ্খলা রক্ষাকারী বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এরই ধারাবাহিকতায় বাংলাদেশ নৌবাহিনীর এবং অন্যান্য আইন-শৃঙ্খলা রক্ষাকারী বাহিনীর জন্য এসব জাহাজ নির্মাণের পদক্ষেপ নেয়া হয়।
বৈশিষ্ট্য ও যান্ত্রিক কাঠামো
দেশীয় প্রযুক্তিতে জাহাজ নির্মাণ কার্যক্রম গ্রহণের ফলে আইনশৃঙ্খলা রক্ষাকারী বাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় ইয়ামাহা মেরিন বাংলাদেশ- বিএফ ইন্টারন্যাশনাল কর্তৃক এসব ফাস্ট প্যাট্রোল বোট নির্মাণের ফলে। ইয়ামাহা এমএফজি ৩৩ এক্সএলসি ফাস্ট প্যাট্রোল বোটের দৈর্ঘ্য, প্রস্থ এবং গভীরতা । প্রতিটি জাহাজে রয়েছে ২টি ইয়ামাহা ৭৫/১১৫এইচপি ডিজেল ইঞ্জিন (৪ স্ট্রোক), জাপান। যার ফলে জাহাজগুলো সর্বোচ্চ  গতিতে চলছে সক্ষম। এছাড়াও জাহাজগুলো ১৪-১৬ জন সৈন্য বহন করতে পারে।
দ্য মারমেইড (১৯১০-এর চলচ্চিত্র)
দ্য মারমেইড (The Mermaid) ১৯১০ সালের মার্কিন নির্বাক স্বল্পদৈর্ঘ্য কমেডি চলচ্চিত্র, যা প্রযোজনা করেছে থানহাউসার কোম্পানি। চলচ্চিত্রটিতে জন গ্রে নামের এক হোটেল মালিকের চরিত্র আলোকপাত করা হয়েছে, যে চায় তার ব্যবসায়ে আবার নতুন করে প্রাণ সঞ্চার হোক। মৎস্যকন্যা দৃশ্যত হয়েছে এমন একটি প্রতিবেদন পাঠের পর, গ্রে পত্রিকার প্রতিবেদককে ডেকে তার কন্যার মৎসকন্যা ভঙ্গিতে আলোকচিত্র তুলে ছাপিয়ে দেয়। এই প্রচারণার কারণে হোটেলটি বেশ জনপ্রিয়তা লাভ করে, কিন্তু ঘটনাক্রমে তার কন্যা ইথেল হোটেলের মারমেইড সুইটে আসা অতিথিদের সেই গোপন বিষয়টি প্রকাশ করে দেয়। জুলাই ২৯, ১৯১০ সালে মুক্তিপ্রাপ্ত চলচ্চিত্রটি বেশিরভাগ ইতিবাচক মূল্যায়ন অর্জন করেছিল। এছাড়া এটিকে হারানো চলচ্চিত্র হিসেবে ধরা হয়।
কাহিনীসংক্ষেপ
যদিও চলচ্চিত্রটি হারানো হিসেবে পরিগণিত হয়, তবুও এর একটি সারাংশ জুলাই ৩০, ১৯১০ সালের দ্য মুভিং পিকচার ওয়াল্ডে পাওয়া যায়। এখানে বর্ণিত রয়েছে যে, "জন গ্রে একটি গ্রীষ্মকালীন হোটেল চালান সমুদ্র উপকূলের কোন এক নন্দনীয় স্থানে, কিন্তু অতিথিদের এখানে আসার ব্যপারে সে কিছুই করতে পারছিলোনা, এবং চলচ্চিত্রের শুরুতে তাকে হোটেলের রেজিস্টার হাতে বিলাপ করতে দেখা যায়; এই বলে যে তার এখানে একজন অতিথিরও নাম নেই। এই সময় তার মেয়ে এথেল স্কুল থেকে বাড়ি ফেরে। এথেল একজন দক্ষ সাঁতারু, সে আটলান্টিকের জলে মৎসকন্যা দেখা গেছে এমন একটি গুজবের খবর পত্রিকায় পড়ছিল, গ্রে সিদ্ধান্ত নিল সমুদ্রের রহস্যময় ললনার ভঙ্গিতে তার মেয়ের ভঙ্গিমা দেখবে। সে বুঝেছিল যে, এ ধরনের মৎসকন্যা তার হোটেলের গ্রাহক আনতে সমর্থ হবে। যথার্থ কস্টিউম পরিধান করার পর, সত্যিকারের মারমেইড ফ্যাশনের ভঙ্গিমায় পাথরের উপর এথেলের ভঙ্গি, এবং তাঁর বাবা স্থানীয় পত্রিকার প্রতিবেদককে প্ররোচিত করতে সমর্থ হয়েছিলেন এ প্রতিভাস দিয়ে। পত্রিকার লোকেরা সত্যিকার অর্থে মুগ্ধ হয়েছিলেন সেই মৎসকন্যার ছবি দেখে যেটি সে প্রকাশ করেছিল। কথিত, এই মৎসকন্যা ব্যাপক প্রচারণা পায় যার জন্য কাছে-দূরের পর্যটকেরা এটি দেখার জন্য এখানে আসা শুরু করে। টম, ডিক এবং হ্যারি নামের তিন শহুরে ক্রীড়াবিদ মৎসকন্যার চারপাশের জলে লাফঝাফ আর গোসল করছিল এবং বিভিন্নভাবে এটিকে প্রত্যক্ষ করছিল। মৎসকন্যা তাদের মোহিত করে রেখেছিল যতক্ষণ না প্রি-টেইলর্ড সুইটে এথেল নিজেকে অথিতির বেশে উপস্থাপন করে এবং এই রহস্যের জট খুলেছিল। ইতোমধ্যে গ্রে-হোটেলের খ্যাতি ছড়িয়ে পড়েছিল এবং এর মালিকও একজন প্রতিষ্ঠিত ব্যবসায়ী হয়েছিল।"
উৎপাদন
thumb|দ্য মারমেইড (১৯১০) এই চলচ্চিত্রের দৃশ্যকল্প ঠিক কে লিখেছেন তা অজানা, তবে ধারণা করা হয় লয়েড লনারজান। কেননা যখন তিনি থানহাউসার প্রোডাকশনের স্ক্রিপরাইটারের কাজ করছিলেন তখন তিনি ছিলেন দ্য নিউ ইয়র্ক ইভিনিং ওয়াল্ড পত্রিকার একজন অভিজ্ঞ সংবাদকর্মী। এই চলচ্চিত্রের পরিচালকের নাম অজানা তবে খুব সম্ভবত ব্যারি ও'নেইল। চলচ্চিত্র ইতিহাসবেত্তা কিউ. ডেবিড বাউয়ার্স এই প্রযোজনার জন্য একজন নয় বরং সম্ভাব্য দুইজন চিত্রগ্রাহকের অস্তিত্ব রয়েছে বলে ধারণা করেন। ব্লেয়ার স্মিথ, যিনি ছিলেন থানহাউসার কোম্পানির প্রথম চিত্রগ্রাহক কিন্তু, পরর্তীতে তিনি স্থির এবং মোশন ছবি বিষয়ে অভিজ্ঞ আলোকচিত্রী কার্ল লুইজ গ্রেগরির সাথে যোগ দিয়েছিলেন। ১৯১০ সালের চলচ্চিত্রে চিত্রগ্রাহকের ভূমিকা প্রযোজনায় স্বীকৃত থাকত না। দ্য মর্ণিং পিকচার ওয়ার্ল্ড এই চলচ্চিত্রের অভিনয়ে হেমিং এবং ক্র্যানির নাম রয়েছে বলে ঘোষণা করেছে, কিন্তু বাউয়ার্স একটি অজানা চরিত্রে "থানহাউসার কিড" ম্যারি এলিনের কথাও যুক্ত করেন। বিষয়টি অজানা তবে চলচ্চিত্রে ছোট্ট বালক উশারের ভূমিকায় সম্ভবত এলেনই অভিনয় করেছে। এই সময়ে এলেন নিজেকে পুরুষ চরিত্রে অভিনয়ের জন্য উপযুক্ত করে গড়ে তোলেন, যার ফলে দ্য টু রোজেস চলচ্চিত্রে এক ইতালীয় তরুণের ভূমিকায় তাকে দেখা যায়। এলিনকে দ্য লিটল হিরো অব হল্যান্ড চলচ্চিত্রে হানস চরিত্রেও দেখা যায়। থানহাউসারের অন্য একজন গুরুত্বপূর্ণ নারী এনা রোজমন্ডের এই চলচ্চিত্রে কোন ভূমিকা ছিল কিনা তা জানা যায় নি।
চলচ্চিত্রবোদ্ধারা জানান, এই প্রযোজনাটি ত্রুটিমুক্ত ছিল না। একটি ভুল ছিল আলোকচিত্রীর, তিনি যথাযথ ভাবে মৎসকন্যার ছবি ধারণ করতে পারেন নি। যে দূরত্ব থেকে ছবি ধারণ করা হয়েছে তাতে মৎসকন্যার ভাল ছবি পাওয়া সহজ ছিল না। অন্য একটি ছোট ভুল ছিল হোটেল পরিচালনার কাজে নিয়োজিত অফিস বালকটির, যে কিনা অত্যন্ত দ্রুততার সাথে হোটেলে আগত অতিথিদের স্বাগত জানাচ্ছিল ত্রুটি-বিচ্যুতি সত্ত্বেও, স্বাধীন প্রযোজনার জন্য এই কোম্পানির যে অগ্রণী ভূমিকা দ্য নিউ ইয়র্ক ড্রামাটিক মিরর পত্রিকায় তার প্রশংসা করেছেন আমেরিকান বায়োগ্রাফ কোম্পানির ফ্রাংক ই. উডস।
মুক্তি ও অভ্যর্থনা
প্রায় ১০০০ ফুট দৈর্ঘ্যের এই এক রীলের কমেডি মুক্তি পেয়েছিল জুলাই ২৯, ১৯১০ সালে। এই চলচ্চিত্রের বৃহত্তর মুক্তি ঘটেছিল, কিন্তু একই নামের অন্য চলচ্চিত্র মুক্তি দিয়েছিল সোসিয়েটা এনোনিমা এমব্রোসিও। এমব্রোসিওর চলচ্চিত্রটি মুক্তি পেয়েছিল নভেম্বর ১৬, ১৯১০ সালে, কিন্তু কিছু কিছু থিয়েটারের বিজ্ঞাপনে চলচ্চিত্র প্রদর্শনের সময় দ্ব্যর্থযুক্ত। জানা যায়, থানহাউসার এবং এমব্রোসিওদের চলচ্চিত্র মাঝে মাঝে এক সাথে প্রদর্শিত হতো, ম্যারিল্যান্ড থিয়েটারের এক বিজ্ঞাপনে বিষয়টি আরও স্পষ্ট হয়। চলচ্চিত্রটি সমালোচকদের থেকে প্রধানত ইতিবাচক সমালোচনা অর্জন করে। দ্য মর্নিং টেলিগ্রাফ জানায়, হোটেলের বিজ্ঞাপনের জন্য গল্পটিতে ছিল চমৎকার এক পন্থা, কিন্তু তারা দৃশ্য ধারনের ক্ষেত্রে আলোকচিত্রীর ত্রুটিপূর্ণ উদ্যোগ এবং যার ফলাফল মৎসকন্যার ত্রুটিপূর্ণ চিত্র। দ্য মুভিং পিকচার ওয়ার্ল্ড-এর মতে, কিছু বিশদ বিবরণ আর সংক্ষিপ্ত সারাংশ বাদ দিলে চলচ্চিত্রটি ছিল আসলেই একটি কার্যকরী প্রযোজনা। সবচেয়ে গুরুত্বপূর্ণ পর্যালোচনা প্রকাশ করে দ্য নিউ ইয়র্ক ড্রামাটিক মিরর তাদের মূল্যায়ন ছিল নিরপেক্ষ, এই প্রযোজনার অনেকগুলো ভুলের একটি তালিকা প্রকাশ করে যেখানে এ্যাকশনের ধারাবাহিকতার সমস্যার উপর বেশি আলোকপাত করা হয়েছে।
চিন্তা
চিন্তা চিন্তাধারার ফলে আসা ধারণা বা ধারণাবিন্যাসকে বোঝায়। যদিও চিন্তা করা মানবতার একটি অপরিহার্য কার্যকলাপ,একে সংজ্ঞায়িত বা এটা বোঝার কোনো সাধারণ ঐক্যমত্য নেই।.
যেহেতু চিন্তার মানুষের অনেক কর্ম এবং মিথস্ক্রিয়ার কারণ, ঠিক নিচেই বুঝতে এর শারীরিক এবং আধিবিদ্যক উদ্ভব, প্রক্রিয়াসমূহ, এবং প্রভাব বোঝার চেষ্টা ভাষাবিদ্যা, মনোবিজ্ঞান, স্নায়ুবিজ্ঞান, দর্শন, কৃত্রিম বুদ্ধিমত্তা, জীববিদ্যা, সমাজবিজ্ঞান এবং সংজ্ঞানাত্মক বিজ্ঞান সহ অনেক পান্ডিত্যশাখার দীর্ঘদিনের লক্ষ্য হয়ে আছে।
চিন্তা করার ফলে মানুষ অনুভূত দুনিয়া জানা, ব্যাখ্যা, চিত্রিত করা, নকশা বানানোতে এবং সেই সম্পর্কে ভবিষ্যদ্বাণী করতে সাহায্য করে। সুতরাং চাহিদা, উদ্দেশ্য এবং ইচ্ছা একটি প্রাণীর সহায়ক কারণ এতে সে পরিকল্পনা করে বা এই লক্ষ্যে সাধন করার প্রচেষ্টা করে।
বু্ৎপত্তি এবং ব্যবহার
"চিন্তা" পদের অর্থ হতে পারে
এরূপ সংজ্ঞাতে সেসব চিন্তার প্রয়োজন হতে পারে বা নাও হতে পারে যেগুলি
এছাড়াও চিন্তার সংজ্ঞা সরাসরি বা পরোক্ষভাবে চিন্তার তত্ত্ব থেকে উৎপন্ন করা যায়।
দর্শনশাস্ত্র
দর্শনে প্রপঞ্চবিজ্ঞান আন্দোলন চিন্তা বোঝার উপায়ে আমূল পরিবর্তন এনেছে। বিয়িং এন্ড টাইম-এ মার্টিন হাইডেগারের মানুষের অস্তিত্বের গঠনের প্রপঞ্চবৈজ্ঞানিক বিশ্লেষণ চিন্তা, স্থানান্তর ঐতিহ্যগত জ্ঞান বা মানুষের যৌক্তিক ব্যাখ্যা যা আমাদের চিন্তাভাবনার প্রক্রিয়াকে প্রভাবিত করে সেই বিষয়ে আলোকপাত করে। ১৯৭০ এবং ১৯৮০-এর দশকে সম্ভব বিষয়ভিত্তিক চেতনা অনুবাদে অ-জ্ঞানীয় বিষয় বোঝার মৌলিক ভূমিকা কৃত্রিম বুদ্ধিমত্তার পার্শ্ববর্তী আলোচনা অবগত করে।
প্রপঞ্চবিজ্ঞান অবশ্য আধুনিক পাশ্চাত্য দর্শনে চিন্তা করার একমাত্র পন্থা নয়। মানসিক দর্শন দর্শনের একটি শাখা যা মন, মানসিক ঘটনা, মানসিক কার্যকলাপ, মানসিক বৈশিষ্ট্য, চেতনা এবং ভৌত শরীরের সঙ্গে তাদের সম্পর্ক, বিশেষ করে মস্তিষ্ক সম্পর্কে চর্চা করে। মন-শরীর সমস্যা, অর্থাৎ শরীর ও মনের সম্পর্ক, সাধারণভাবে মানসিক দর্শনের চর্চার বিষয় হিসেবে দেখা হয়, যদিও সেখানে মন ভৌত শরীরের সঙ্গে সম্পর্কিত কিনা সে বিষয়ে অন্যান্য যুক্তি আছে।
মন-শরীর সমস্যা
মন-শরীর সমস্যা মন বা মানসিক প্রক্রিয়া এবং শারীরিক অবস্থা বা প্রক্রিয়াগুলির মধ্যে বিদ্যমান সম্পর্কের ব্যাখ্যা দেয়। এই শাখায় কর্মরত দার্শনিকদের মূল লক্ষ্য হল মন ও মানসিক অবস্থার / প্রক্রিয়ার প্রকৃতি নির্ধারণ করা এবং কীভাবে বা এমনকি যদি মন দ্বারা প্রভাবিত হয় এবং শরীরকে প্রভাবিত করতে পারে।
মানব ইন্দ্রিয়লব্ধ অভিজ্ঞতা উদ্দীপনার উপর নির্ভর করে যা বাইরের দুনিয়া থেকে বিভিন্ন সংজ্ঞাবহ অঙ্গ দ্বারা গৃহীত হয় এবং এই উদ্দীপনার পরিণামে মানসিক অবস্থায় পরিবর্তন হয়, যাতে একটি অনুভূতির সৃষ্টি হয়, যা আনন্দদায়ক বা অপ্রীতিকর হতে পারে। উদাহরণস্বরূপ, পিজার এক টুকরো খাওয়ার জন্য ইচ্ছা, একটি নির্দিষ্ট পদ্ধতিতে এবং একটি নির্দিষ্ট দিকে তার শরীরের চলন ঘটাবে যাতে সেই ব্যক্তি যা চায় তা পেতে পারে। তাহলে প্রশ্ন ওঠে ধূসর পদার্থের একটি পিণ্ড থেকে কীভাবে কেবল তড়িৎরাসায়নিক বৈশিষ্ট্য়ের ভিত্তিতে সচেতন অভিজ্ঞতা বেরিয়ে আসে। এই সংশ্লিষ্ট একটি সমস্যা হল কীভাবে কারো উপস্থাপনীয় মনোভাব (উদাঃ বিশ্বাস ও ইচ্ছা) সেই ব্যক্তির নিউরোনকে সঠিক পদ্ধতিতে ইন্ধন দেয় এবং তার পেশী সঠিক ভাবে সংকুচিত করে। এই ধাঁধা অন্তত রনে দেকার্তের সময় থেকে জ্ঞানতাত্ত্বিক এবং মানসিক দার্শনিকদের সম্মুখীন হয়।
ক্রিয়াবাদ বনাম প্রতিমূর্তি
উপরোক্তটি আমরা কীভাবে জ্ঞানী, চিন্তাসক্ষম তন্ত্র হিসেবে কাজ করি তা বোঝায়। অবশ্য আপাতঅসাধ্য মন-শরীর সমস্যা কাটিয়ে ওঠা যাবে দেহী চেতনা পদ্ধতির দ্বারা, যার মূল প্রেরণা হাইডেগার, পিয়াজেট, ভাইগট্স্কি, মার্লো-পন্টি এবং প্রয়োগবাদ জন ডুয়ি এর কাজকর্ম।
এই পদ্ধতি বলে যে মনকে পৃথক করা এবং তার প্রক্রিয়া বিশ্লেষণের ধ্রুপদী পদ্ধতিটি ভ্রান্ত: পরিবর্তে, আমাদের বোঝা উচিৎ যে মন, একটি শরীরী প্রতিনিধি, এবং পরিবেশ যা এটি উপলব্ধি এবং কল্পনা করে, সমগ্রের একটি অংশ যা একে অপরকে নির্ধারণ করে। অতএব, কেবলই মনের কার্যকরী বিশ্লেষণ সবসময় আমাদের মন-শরীর সমস্যায় অসমাধিত রেখে দেবে।
জীববিদ্যা
নিউরোন ( স্নায়ু কোষ নামেও পরিচিত) স্নায়ুতন্ত্রের একটি উত্তেজনক্ষম কোষ যা তড়িৎরাসায়নিক সংকেত দ্বারা তথ্য প্রক্রিয়াকরণ এবং প্রেরণ করে। নিউরোন মস্তিষ্ক, মেরুদন্ডী সুষুম্না, অমেরুদণ্ডী উদরসম্বন্ধীয় স্নায়ুসূত্র এবং প্রান্তস্থ স্নায়ুতন্ত্রের মূল উপাদান। নিউরোন বিশেষ ধরনের কাজে সক্ষম; সংজ্ঞাবহ নিউরোন সংজ্ঞাবহ অঙ্গে স্পর্শ, শব্দ, আলো এবং অনেক অন্যান্য উদ্দীপনায় সাড়া দেয় এবং তারপর সুষুম্নাকান্ড এবং মস্তিষ্কে সংকেত পাঠায়। মোটর নিউরোন মস্তিষ্কের এবং সুষুম্নাকান্ড থেকে সংকেত গ্রহণ করে এবং পেশী সংকোচন করে ও গ্রন্থি প্রভাবিত করে। ইন্টারনিউরোন মস্তিষ্ক এবং সুষুম্নাকান্ডের মধ্যে নিউরনের সঙ্গে নিউরনের সংযোগ ঘটায়। নিউরোন উদ্দীপনায় সাড়া দেয় এবং উদ্দীপনার উপস্থিতি কেন্দ্রীয় স্নায়ুতন্ত্রে প্রেরণ করে, যাতে এই তথ্য প্রক্রিয়াকরণ হয় এবং করণীয়ের জন্য শরীরের অন্যান্য অংশে প্রতিক্রিয়া পাঠায়। নিউরোন মাইটোসিস প্রক্রিয়ায় অংশ নেয় না এবং সাধারণত ধ্বংস হওয়ার পর প্রতিস্থাপিত হয় না, যদিও কখনো কখনো বহুরূপক কোষ য়্যাস্ট্রোসাইট নিউরোনে পরিণত হতে দেখা গেছে।
মনোবিজ্ঞান
থাম্ব|একজন মানুষ ট্রেনযাত্রায় চিন্তা করছে। মনোবিজ্ঞানীরা একটি প্রশ্নের উত্তর অথবা একটি প্রয়োগিক সমস্যা সমাধান খোঁজার লক্ষ্যে বুদ্ধিগত পরিশ্রমরূপ চিন্তার উপর ঘনীভূত হয়। জ্ঞানীয় মনোবিজ্ঞান মনোবিজ্ঞানের একটি শাখা যা অভ্যন্তরীণ মানসিক প্রক্রিয়া যেমন সমস্যা সমাধান, স্মৃতিশক্তি, এবং ভাষা প্রভৃতি তদন্ত করে। চিন্তার এই পদ্ধতির থেকে উদ্ভূত গোষ্ঠী জ্ঞানবাদ হিসাবে পরিচিত যা কীভাবে মানুষ মানসিকভাবে তথ্য প্রক্রিয়াকরণে প্রতিনিধিত্ব করে সেই বিষয়ে আলোচনা করে। এর ভিত্তি ম্যাক্স বের্থেইমের, উল্ফগং কোহলার, কার্ট কফ্কা প্রমুখের ধাঁচ মনোবিজ্ঞানে আছে, এবং জঁ পিয়াজেঁর কার্যেও রয়েছে, যিনি শিশুদের জ্ঞানীয় উন্নয়ন বর্ণনার পর্যায়ে / পর্যায়ক্রমের উপর একটি তত্ত্ব প্রদান করেন।